# data[].attributes.attachment_link.title
Kodutöö digipädevuse arendamine haridusasutuses proov Lihula

# data[].attributes.attachment_link.title
Lõputöö HLA HITSA 26.04.17.xlsx - Sheet1

# data[].attributes.body
1. Lihula Gümnaasiumi personal on kaasatud kogu koolitöö planeerimisse. Kollektiivis on moodustatud ainevaldkondade meeskonnad, kus arutatakse läbi kõik toimivad dokumendid. Kogu arengukava, õppekava, sisehindamise jne protsessides on personal osaliselt kaasatud (osakoormusega inimesed). Kooli infovahetus toimub iganädalastel koosolekutel ja infolisti kaudu. Koolisiseste koolituste valiku lepib kokku kooli juhtkond tulenevalt vajadusest.

2. Õpetajate arenguvajadusi kaardistatakse iga-aastaste arenguvestluste kaudu. Õppeaasta vältel tehakse ettepanekuid ka töömeeskondades ja infokoosolekutel. Koolil ei ole oma digipädevuste hindamise mudelit. Õpetajad koolitavad end erinevatel digivaldkonna koolitustel.

3. Digipädev õpetaja oskab orienteeruda tänapäeva arenevas tehnoloogiamaailmas ja keskkondades. Tundes hästi oma ainet ning selle paremaks ja mitmekesisemaks õpetamiseks valdab erinevaid metoodikaid. Samas jagab "ideaalne digiõpetaja“ oma teadmisi ja kogemusi kolleegidega.

4. Tehnoloogia valdkonnas on puudu nutiseadmetest. Inimlikust poolest ei ole veel kõik õpetajad piisavalt digipädevad ning vajavad lisa- ja täiendkoolitust.

5. On õpetajaid, kes koolitavad end meelsasti ja annavad oma teadmisi edasi, rakendades neid igapäevaselt õppetöös. Koolis on läbi viidud digialaseid koolitusi kolleegilt kolleegile. Kooli internetiühendus on stabiilne. Sageneb e-õpikute kasutamine.

# data[].attributes.attachment_link.description
DIGIPÄDEVUSE ARENDAMINE HARIDUSASUTUSES_Nõva Kool | Piktochart Infographic Editor

# data[].attributes.body
1. Kooli arengukava koostamisel on õpetajad, lastevanemad ja hoolekogu liikmed aktiivselt kaasatud. Kooli eesmärgid, sh arendustegevus ja õppekava rakendamine, töötame välja koostöös õpetajatega. Iga õpetaja arengu suunamisel lähtume kooli, õpetaja ja MÕK-i prioriteetidest.
2. Õpetajate arenguvajadused selguvad aine- ja õppekavast lähtuvalt, oma aine valdkonnas toimuvate uuenduste ja täienduste valguses, aga ka individuaalsetest arenguvajadustest. Personali digipädevuste hindamiseks korraldame tagasisideküsitlusi, sisekoolitusi ja aktiivselt väljaspool kooli koolitusi (sh HITSA jt partnerite korraldatud). Arenguvestluste üks aspekt ongi õpetajate digipädevused, nende arendamine ja integreerimine õppetöösse.
3. Digipädev õpetaja meie kooli kontekstis on oma ainet tundev, efektiivselt ja mõistuspäraselt digivahendeid regulaarselt kasutav õpetaja, kes seab õpilaste individuaalseid arenguvajadusi esikohale. Selline õpetaja on koostöö-aldis, aitab meelsasti kolleege nii digipädevuste arendamises kui ka oskuste omandamises ja rakendamises.
4. Suurimaks murekohaks (aga ka teisalt tugevuseks!) on kooli väiksus - altes eelarvest, mis seab piirangud koolituste mahule, kuni inimressursini. Koolil puudub eraldi IT-arengukava, küll aga kooli digiareng on oluline osa kooli arengukavast. Puudub samuti IT-juht, kuigi valla tasandil on olemas toetus ja abi IT-spetsialisti näol.
5. On hulk aineid, kus õpetajad regulaarselt ja süstemaatiliselt kasutavad digikeskkonda õpetamiseks (inglise keel, matemaatika, keemia). Meie õpilased on saavutanud kõrgeid kohti vabariiklikel nutispordivõistlustel. Mitmes aines on rakendumas projektõppepäevade süsteem, kus lisaks lõimingule ja integreerimisele, on kavas suurem digivahendite kaasamine. Positiivseks saab kindlasti pidada ka asjaolu, et päris paljud õpetajad tunnevad huvi digipädevuste arendamise ja koolis rakendamise vastu. Koolis on kiire wifi, mis katab 100% territooriumi - mis võimaldab nii kooli sees kui väljas õppetööd teha!

# data[].attributes.body
1.Prioriteetide seadmine -
töökoosolekud, ühised kokkulepped,
sisekoolitused, õppeaasta kokkuvõtted,
sisehindamise tulemused.
2.Arenguvajaduste väljaselgitamine - õpetajate eneseanalüüs, arenguvestlused, probleemide kaardistamine, arvestatakse õpetajate soove enesetäiendamise ja arengu osas.
2.2. Arengutulemuste hindamine - eneseanalüüs, õppe-kasvatustegevuste vaatlused, tagasiside ankeedid.
3. Digipädev lasteaiaõpetaja saab digimaailmas tööalaselt hakkama: dokumenteerimine, printimine, info otsimine, projektori kasutamine, e-lasteaia kõikide võimaluste kasutamine, oskab luua iseseisvalt digi-õppematerjale.
4.Murekohad: õpetajad ei tunne end arvuti maailmas kindlalt - probleemide tekkimine tekitab hirmu,   ebaõnnestumisel tekib käega löömise tunne.
Digipädevused vähesed- vaid baasteadmised (tase väga erinev). Lasteaial puudub tugi IT valdkonnas.
5.Edulood: e-lasteaia keskkonna kasutamine -vähem paberkandjal dokumente, lapsevanemad aktiivselt liitunud; kõikides rühmades olemas arvutid, ühes rühma lisaks tahvelarvuti, laiaekraanilise projektori olemasolu; koostatud multifilm laste tegevusest ja film kogu lastepere osavõtul (kaks rühma), digivahendite kasutamine pildimaterjali esitlemiseks
üritustel ja rühmades.

# data[].attributes.body
Meie iseseisev töö asub SIIN.

# data[].attributes.body
Meie iseseisev töö asub siin

# data[].attributes.body
1. Õppeaasta algul püstitavad õpetajad ühiselt õppeaasta eesmärgid ja kavandavad tegevused eesmärkide saavutamiseks. Õppeaasta keskel vaadatakse koos üle, kas liigutakse  soovitud suunas ja vajadusel korrigeeritakse tegevusi.
2. Õpetajate arenguvajadused selgitatakse välja kevadistel arenguvestlustel ja talvistel koostöövestlustel. Emmaste Põhikool kasutab õpetaja enesehindamiseks Hea Õpetaja profiili, mille abil seab õpetaja koostöös koolijuhiga isiklikud eesmärgid ja arenguvajadused. Emmastel Põhikoolil puudub süsteem, mille abil hinnata personali digipädevusi, kuid 2017. aasta veebruaris viisime läbi kõigi õpetajate kaasabil enesehindamise Digipeeglis.
3. Emmaste Põhikooli digipädev õpetaja peab oskama kasutada kaasaegseid digivahendeid ja oskama juhendada ja innustada  õpilasi nende kasutamisel. Õpetaja peab oskama leida ja kasutada õppetöö mitmekesistamiseks erinevaid veebipõhiseid õpikeskkondi.  Õpetaja peab soovima ja suutma jagada kolleegidega oma loodud või läbi proovitud õppematerjale.
4. Tehnilise baasi puudulikkus.
Haridustehnoloogi puudus.
Koolitustele sõit distantsi tõttu kohati keeruline, kui pole just tegu veebipõhise koolitusega.
Õpetajad ei tunne ennast arvutimaailmas kindlalt.
Õpetajate "mugavusstoon" - kui siiamaani on saanud ilma digivahendeid kasutamata, siis saab ka edaspidi.
5. Emmaste Põhikooli matemaatikaõpetaja on Nuti-Mati matemaatika õppekeskonnna kaasautor. Seda keskkonda kasutavad kõik Emmaste Põhikooli klassid aktiivselt õppetöös. Osaletakse edukalt seal keskkonnas toimuval vabariiklikul võistlusel.

Koolitusplaani näide:
https://docs.google.com/spreadsheets/d/1Qneg-YgQsRkpmNrNXvQXioPQHQyw7AeWzL5-372jV4w/edit?usp=sharing

# data[].attributes.body
1. Õpetajad on meie koolis kaasatud kogu koolitöö planeerimisse. Personaliarenduses avaldavad õpetajad ise soovi, millised koolitused on neile vajalikud, lähtudes kooli õppeaasta eesmärkidest. Vajadusel teeb soovitused ka juhtkond.
Õppeaasta kestel tulevad koolitused pakutakse infokoosolekul kõigile välja.
2. Arenguvajadused selguvad eelkõige läbi õpetaja eneseanalüüsi. Lisaks annavad infot tunnivaatlused, erinevad küsitlused ja arenguvestlused.
Hetkel koolil puudub oma digipädevuste hindamise mudel. 13 õpetajat on läbinud või läbimas praktilise haridustehnoloogia koolituse, mille käigus on teinud HITSA hindamismudeli järgi eneseanalüüsi.
3. Meie kool on 6-klassiline algkool. Meie ideaalne digipädev õpetaja võiks vastata järgmistele kriteeriumitele:
A  Digivahendeid kasutades loob koostöös (õppijatega, kolleegidega) õppijate loovust ja innovatsiooni arendavaid õpiülesandeid.
B  Suunab õppijaid oma kogemuste järjepideval, pikaajalisel ja süsteemsel reflekteerimisel, näiteks isikliku või rühma e-portfoolio abil.
C  Juhendab õppijate individuaalset teadmusloomet ja omaloodud materjalide (teadmusobjektide) jagamist digitehnoloogia vahendusel.
D  Analüüsib ja hindab valitud meetodi sobivust õppijate vajaduste, õpikeskkonna ja õpieesmärkidega.
E  Loob, kohandab ja kombineerib õppetöös erinevaid digitaalseid õppijates uudishimu ja aktiivsust ärgitavaid õppematerjale.
F  Kohandab õpiülesande või õpijuhise, lähtudes sihtrühmast ja valitud tehnilistest vahenditest.
G  Analüüsib ja kohandab töövõtteid erinevatele tehnoloogilistele lahendustele (Võta Oma Seade Kaasa - VOSK kontekstis).
H  Valib lähtuvalt kogukonna vajadustest sobivaima suhtlusvahendi, põhjendab oma valikut ja arhiveerib suhtluse.
I  Edendab legaalse tarkvara ja digisisu kasutamist ning Internetis eetiliselt käitumist, arvestades sealhulgas netiketiga. Teadvustab õppijatele ja teistele interneti kasutamise ohte.
J  Sõnastab digitaalse etiketi reeglid konkreetse projekti või õpiülesande kontekstis.
K  Leiab ja kasutab õppematerjale praktikakogukonna/võrgustiku veebikeskkonnast.
L  Panustab kooli, ainevaldkonna või õppekava arengule keskenduva töörühma tegevusse.
4. Digipädevuste omandamise ja arendamisega seotud murekohad koolis on mitte väga kvaliteetne interneti ühendus, erinevate süsteemide mitteühildumine ja asjaolu, et tehnika ei ole kunagi 100% toimiv.
5. Õpetajad, kes käivad koolitustel või leiavad lahedaid keskkondi, jagavad oma kogemusi regulaarselt kolleegidega. Kodulehel on meie kooli Diginurk. Kogu kooli info liikumine toimub google keskkonnas, ka õpilastel on google kontod ja palju tehakse just selles keskkonnas. Google drives süstematiseerime infot ja materjale.